stanford-oval/wikipedia huggingface dataset:
Tuulilasi

Tuulilasi
Vuoden 1959 Edsel Corsairin panoraamatuulilasi.
Tuulilasi on ajoneuvon etuikkuna. Nykyään tuulilasit tehdään pääosin laminoidusta lasista. Laminoitu tuulilasi koostuu tyypillisesti kahdesta kaarevasta lasista, joiden välissä on laminoitu muovikerros turvallisuuden lisäämiseksi. Tuulilasi liimataan ikkunakehykseen kiinni. Moottoripyörän tuulisuojat valmistetaan yleensä akryylimuovista.
Aiheesta muualla

Kuvia tai muita tiedostoja aiheesta tuulilasit Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Tyler Perry

| Tyler Perry |
| --- | --- |
 Tyler Perry vuonna 2016.
Henkilötiedot
Syntynyt: 13. syyskuuta 1969 (ikä 55) New Orleans, Louisiana
Kansalaisuus:  Yhdysvallat
Ammatti:  näyttelijä, ohjaaja, näytelmäkirjailija, käsikirjoittaja, tuottaja ja kirjailija
Aiheesta muualla
Viralliset kotisivut
IMDb 
Elonet
Tyler Perry (s. 13. syyskuuta 1969 New Orleans, Louisiana) on yhdysvaltalainen näyttelijä, ohjaaja, näytelmäkirjailija, käsikirjoittaja, tuottaja ja kirjailija. Vuonna 2009 Forbes listasi Perryn Hollywoodin kuudenneksi kovapalkkaisimmaksi mieheksi. Perryn elokuvat ovat tuottaneet 400 miljoonaa maailmanlaajuisesti. Koska Tyler Perryn elokuvat on yleensä kohdistettu afroamerikkalaiselle yleisölle, hän ei ole menestyksestään huolimatta erityisen tunnettu Yhdysvaltojen ulkopuolella. Hänen elokuviaan onkin kritisoitu siitä, että ne luovat stereotyyppisen kuvan afroamerikkalaisista.
Aiheesta muualla

Tyler Perry Internet Movie Databasessa. (englanniksi)
Tyler Perry Elonetissä.
Tyler Riggz

| Tyler Riggz |
| --- | --- |

Henkilötiedot
Aiheesta muualla
IMDb
Tyler Riggz (s. 1975 Missouri) on yhdysvaltalainen homopornonäyttelijä. Hän on 185-senttinen. Hän aloitti esiintymisen vuonna 2005, ja vuonna 2006 hän voitti GayVN-palkinnon kategoriassa paras seksikohtaus: duo Johnny Hazzardin kanssa Rascal Videon elokuvassa Wrong Side of the Tracks Part One.
Aiheesta muualla

Tyler Riggz Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tyler Riggz
Käännös suomeksi
Uinnin maailmanmestaruuskilpailut 2022

| Uinnin maailmanmestaruuskilpailut 2022> 19th FINA World Championships |
| --- | --- |
Päivämäärä:  18. kesäkuuta – 3. heinäkuuta 2022
Paikkakunta:  Budapest, Unkari
Järjestäjä:  FINA
Kotisivut
Uinnin maailmanmestaruuskilpailut 2022 järjestettiin Budapestissa Unkarissa 18. kesäkuuta – 3. heinäkuuta 2022. Ratauinnin lisäksi ohjelmaan kuuluivat avovesiuinti, uimahypyt, korkeat uimahypyt, vesipallo ja taitouinti. Vesipalloa pelattiin Budapestin lisäksi Debrecenissa, Sopronissa ja Szegedissä.
Kilpailut oli alun perin tarkoitus järjestää Japanin Fukuokassa vuonna 2021. Tokion olympialaisten siirryttyä koronaviruspandemian vuoksi vuodelle 2021 siirrettiin MM-kilpailuja vuodella eteenpäin. Japanin edelleen huonon koronavirustilanteen vuoksi Fukuokan MM-kilpailut päätettiin tammikuussa 2022 siirtää vielä vuoteen 2023 ja Unkari sai järjestettäväkseen vuoden 2022 kilpailut.
Uinnin maailmanmestaruuskilpailut 2023

| Uinnin maailmanmestaruuskilpailut 2023> 20th World Aquatics Championships |
| --- | --- |

Päivämäärä:  14.–30. heinäkuuta 2023
Paikkakunta:  Fukuoka, Japani
Järjestäjä:  World Aquatics
Uinnin maailmanmestaruuskilpailut 2023 järjestettiin Fukuokassa Japanissa 14.–30. heinäkuuta 2023. Kilpailuohjelmaan kuuluivat ratauinti, avovesiuinti, taitouinti, uimahypyt, korkeat uimahypyt ja vesipallo.
Kilpailut oli alun perin tarkoitus järjestää vuonna 2021. Tokion olympialaisten siirryttyä koronaviruspandemian vuoksi vuodelle 2021 siirrettiin MM-kilpailuja vuodella eteenpäin. Japanin edelleen huonon koronavirustilanteen vuoksi Fukuokan MM-kilpailut päätettiin tammikuussa 2022 siirtää vielä vuoteen 2023 ja vuoden 2022 kilpailut sai järjestettäväkseen Unkarin Budapest.
Kilpailujen menestyneimmät maat olivat 20 kultamitalia voittanut Kiina ja 15 kultamitalin Australia sekä eniten mitaleja, 44 kappaletta, joista vain seitsemän oli kultaa, saanut Yhdysvallat.
US F1 Team

|  US F1 Team |
| --- | --- |

Koko nimi:  US F1 Team
Perustajat:   Ken Anderson  Peter Windsor
Moottorit:  Cosworth
Saavutukset Formula 1:n MM-sarjassa
Kilpailuja:  0
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
US F1 Team oli yhdysvaltalainen talli, joka ilmoittautui Formula 1 -sarjaan kaudelle 2010. Talli kuitenkin kohtasi ylitsepääsemättömiä ongelmia, eikä näin ollen päässyt osallistumaan kaudelle. Talli olisi käyttänyt muiden tulokastallien tapaan Cosworthin moottoreita. Tallin perustajat ovat Ken Anderson ja Peter Windsor.
25. tammikuuta 2010 talli julkisti toiseksi kilpakuljettajakseen argentiinalaisen José María Lópezin.
Talli ei pohjautunut olemassa olevaan pikkuformulatalliin, vaan se oli kokonaan uusi yritys. Se sai kaudelle 2010 valmiiksi yhden monokokin.
Auto

US F1 Type 1
Aiheesta muualla

Tallin sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:US F1 Team
Käännös suomeksi
Luigi Mastrangelo

Luigi Mastrangelo
Luigi Mastrangelo (s. 17. elokuuta 1975) on italialainen lentopalloilija, pelipaikaltaan keskitorjuja. Hän pelaa kaudella 2009/10 Piemonte Volleyn joukkueessa kotimaansa pääsarjassa.
Jalkapallo

Luigi rakasti pelata jalkapalloa kotinsa lähellä Mottolassa, joka on pieni kaupunki Etelä-Italiassa. Luigi oli todella hyvä puolustaja ja Juventuksen fani. Kaikki kutsuivat Luigia Brioksi, joka on vahva ja pitkä jalkapallonpelaaja. Mutta Luigi "Gigi" Mastrangelo, joka pelasi idolinsa Antonio Cabrinin numerolla, kasvoi päivä päivältä pidemmäksi eikä ollut enää kovin ketterä jaloistaan puolustuksessa. Silloin Luigin läheinen ystävä Nicola Legrottaglie, joka oli syntynyt lentopallokaupungissa, ujutti Luigin lentopallon pariin.
Uusi elämä

Luigi päätti aloittaa kokonaan uuden elämän: Hän lähti Mottolasta ja muutti läheiseen Materan kaupunkiin. Sieltä hänet lähetettiin pelaamaan Milanoon suurjoukkueeseen.
Aiempi maajoukkuepelaaja Stefano Recine halusi Luigin tulevan kapteeniksi Berlusconin joukkueeseen ja tie oli valmis uudelle uralle. Luigin täytyi kuitenkin ensin käydä kotonaan Mottolassa saamassa isältään hyväksynnän uudelle elämälleen.
Luigi siirtyi Milanosta pelaamaan Cuneoon, josta hänet kutsuttiin maajoukkueeseen. Vuoden 1999 Euroopan mestaruuskilpailuissa Wienissä valmentaja Andrea Anastasi ujutti Luigin kentälle finaaliotteluun Venäjää vastaan ja jätti joukkueen kapteenin, kolminkertaisen maailmanmestarin Andrea Gardinin vaihtopenkille. Tämä taktinen siirto muutti Luigin uran täydellisesti kahdessa tunnissa: Luigista tuli tähti. Kaikki halusivat Luigin nyt joukkueeseensa. Kukaan ei ollut koskaan ajatellut siirtää Luigia hakkurin paikalta keskitorjujaksi. Nykyään Luigi on yksi maailman parhaita keskitorjujia.
Mastrangelo voitti uransa ensimmäisen olympiamitalin, pronssia, vuonna 2000 Sydneyssä. Avioiduttuaan Luigi muutti Macerataan perheensä kanssa. Hänen poikansa Samuela syntyi vuonna 2002, ja samana vuonna Luigi osallistui MM-kilpailuihin.
Kukaan ei uskonut että Luigista tulisi joskus lentopalloilija, mutta sellainen Luigista tuli paljolti isänsä myöntymyksen ansiosta. Luigi omisti isälleen Euroopan mestaruusfinaalin 2005, jossa Luigi oli kentän paras pelaaja 11 torjunnallaan. Samana iltana, kun Luigista tuli Euroopan mestari, hänen ystävänsä, Juventusta edustanut Nicola Legrottaglie teki ensimmäisen kerran urallaan maalin jalkapallon Serie A:ssa. Illasta tuli näin ikimuistoinen näille hyville ystävyksille.
Henkilökohtaiset saavutukset

Eniten torjuntoja 2000-luvulla A1-liigassa kerännyt pelaaja
Ainoa keskitorjuja A1-liigan 20 parhaan pistemiehen joukossa 2000-luvulla
9. sija 2000-luvun ässäsyöttötilastossa
Paras hyökkääjä maailmanliigassa 1999 ja 2001
Paras torjuja maailmanliigassa 2004
Paras torjuja EM-kilpailuissa 2005
Saavutukset joukkueessa

Grand Champions cupin pronssia
2005 Euroopan mestaruus
2005 CEV-cup
2004 Olympiahopeaa
2003 Euroopan mestaruus
2003 Italian cup
2002 Italian cup
2002 CEV-cup
2000 Maailmanliigan voitto
1999 Euroopan mestaruus
1999 Italian cup
1999 Maailmanliigan voitto
1999 Italian Supercup
1998 Cup-voittajien cup
1997 Euroopan supercup
Joukkueet

2007–2008 Roma Volley
2006–2007 Roma Volley
2005–2006 Cimone Modena
2004–2005 Lube Macerata
2003–2004 Lube Macerata
2002–2003 Lube Macerata
2001–2002 Cuneo
2000–2001 Cuneo
1999–2000 Cuneo
1998–1999 Cuneo
1997–1998 Cuneo
1996–1997 Formaggi Sardi S. Antioco
Étoile Sportive du Sahel

Étoile Sportive du Sahel (arab. النـجـم الرياضي الساحلي‎‎) tunnetaan myös nimillä ES Sahel, Étoile du Sahel ja Étoile Sahel on tunisialainen urheiluseura. Se tunnetaan ennen kaikkea jalkapalloseurana, mutta sillä on myös joukkueita käsipallossa, lentopallossa, koripallossa ja judossa. Étoile Sahel on voittanut kolmanneksi eniten Tunisian liigan mestaruuksia jalkapallossa. Seura perustettiin 11. toukokuuta vuonna 1925 ja sen kotistadion on Stade Olympique de Sousse, joka sijaitsee Soussessa.
ES Sahel on kolmanneksi menestynein seura Afrikassa ja neljästoista maailmassa kansainvälisillä kentillä FIFA:n virallisissa kilpailuissa.
Saavutukset > Kotimaan saavutukset

Tunisian mestaruus (10): 1950, 1958, 1963, 1966, 1972, 1986, 1987, 1997, 2007, 2016
Tunisian cup (7): 1959, 1963, 1974, 1975, 1981, 1983, 1996
Tunisian liigacup: 2005
Saavutukset > Kansainväliset saavutukset

Afrikan Mestarien liiga
Mestaruus (1): 2007
Toinen sja (2): 2004, 2005
Afrikan Confederation Cup
Mestaruus (1): 2006
Toinen sja (1): 2008
CAF Super Cup
Mestaruus (2): 1998, 2008
Toinen sja (2): 2004, 2007
Afrikan Cup-voittajien cup
Mestaruus (2): 1997, 2003
CAF Cup
Mestaruus (2): 1995, 1999
Toinen sja (2): 1996, 2001
Maghreb cup voittajien-cup
Mestaruus (1): 1975
Maghreb mestarien cup
Mestaruus (1): 1972
Seurajoukkueiden maailmanmestaruuskilpailut
4. sija: 2007
Puheenjohtajat

| 0 | 1 | 2 |
| --- | --- | --- |
|  1925–1926 : Chedly Boujemaâ  1926–1927 : Ali Laârbi  1927–1929 : Younès Bouraoui  1929–1932 : Ali Laâdhari  1932–1935 : M'hammed Maârouf  1935–1944 : Hamed Akacha  1944–1953 : M'hamed Ghachem |  1953–1954 : Sadok Mellouli  1954–1956 : Abdelhamid Sakka  1956–1959 : Ali Driss  1959–1960 : Mohamed Atoui  1960–1961 : Ali Driss  1961–1981 : Hamed Karoui  1981–1984 : Abdeljelil Bouraoui |  1984–1988 : Hamadi Mestiri  1988–1990 : Abdeljelil Bouraoui  1990–1993 : Hamadi Mestiri  1993–2006 : Othman Jenayah  2006–2009 : Moez Driss  2009–     : Hamed Kamoun |
Maalikuninkuuden voittaneet

Pelaajat jotka ovat voittaneet Tunisian liigan maalikuninkuuden.
Santos: 14 maalia, kaudella 1998/1999
Abderraouf Ben Aziza: 22 maalia, kaudella 1977/1978
Abderraouf Ben Aziza: 20 maalia, kaudella 1975/1976
Abdesselam Adhouma: 16 maalia, kaudella 1973/1974
Abdesselam Adhouma: 17 maalia, kaudella 1970/1971
Othman Jenayah: 15 maalia, kaudella 1969/1970
Habib Mougou: 28 maalia, kaudella 1957/1958
Habib Mougou: 25 maalia, kaudella 1955/1956
Tunnettuja entisiä pelaajia

| --- | --- |
 1970-luku  Abderraouf Ben Aziza 1980-luku  Mounir Boukadida (1987–1999) 1990-luku  Zoubaïer Baya (1991–1997)   Radhouéne Salhi (1993–2000)   José Clayton (1994–1998)   Imed Mhedhebi (1994–2001)   Ferid Chouchane (1995–1998)   Riadh Bouazizi (1995–2000)   Riadh Jelassi (1995–2000)   Kaies Ghodhbane (1995–2002)   Mohamed Mkacher (1995–2002)   Imed Ben Younes (1996–1998)  / Santos (1998–2000)   Ziad Jaziri (1998–2003) :  2000-luku  Kader Keïta (2000–2001)   Oumar Kalabane (2000–2005)   Daniel Wansi (2001–2003)   Karim Haggui (2002–2004)   Chaker Zouaghi (2002–2006)   Raouf Bouzaiene (2003–2004)   Saber Ben Frej (2003–2008)   Yassine Chikhaoui (2004–2007)   Amine Chermiti (2006–2008)   Sadat Bukari (2007–2009)   Souheïl Ben Radhia (2008–2010)
Aiheesta muualla

Virallinen kotisivu (ranskaksi) (arabiaksi)
Afrikan Mestarien liigan voittajat
| --- | --- |
1990-luku:  1997  Raja Casablanca ● 1998  ASEC Mimosas ● 1999  Raja Casablanca
2000-vuosikymmen:  2000  Hearts of Oak ● 2001  Al-Ahli ● 2002  Zamalek SC ● 2003  Enyimba ● 2004  Enyimba ● 2005  Al-Ahli   2006  Al-Ahli ● 2007  ES Sahel ● 2008  Al-Ahli ● 2009  TP Mazembe
2010-luku:  2010  TP Mazembe ● 2011  Espérance ● 2012  Al-Ahli ● 2013  Al-Ahli ● 2014  ES Sétif ● 2015  TP Mazembe ● 2016  Mamelodi Sundowns ● 2017  Wydad Casablanca ● 2018  Espérance ● 2019  Espérance ● 2020  Al-Ahli ● 2021  Al-Ahli
Afrikan Confederation Cupin voittajat
| --- | --- |
2000-vuosikymmen:  2004  Hearts of Oak ● 2005  FAR Rabat ● 2006  ES Sahel ● 2007  CS Sfaxien ● 2008  CS Sfaxien ● 2009  Stade Malien
2010-luku:  2010  FUS de Rabat ● 2011  Maghreb Fès ● 2012  AC Léopards ● 2013  CS Sfaxien ● 2014  Al-Ahli ● 2015  ES Sahel ● 2016  TP Mazembe ● 2017  TP Mazembe
ZombiU

| ZombiU |
| --- | --- |
 Zombi pelin kansikuva.
Kehittäjä:  Ubisoft Montpellier
Julkaisija:  Ubisoft
Jakelija:  Steam, Humble Store, Nintendo eShop, Epic Games Store, Microsoft Store ja PlayStation Store
Ohjaaja:  Jean Philippe Caro Florent Sacré
Tuottaja:  Guillaume Brunier
Käsikirjoittaja:  Antony Johnston Gabrielle Shrager
Säveltäjä:  Cris Velasco
Julkaistu:  NA 18. marraskuuta 2012JP 30. marraskuuta 2012EU 8. joulukuuta 2012
Lajityyppi:  selviytymiskauhupeli
Pelimuoto:  yksinpeli, moninpeli
Ikäluokitus:  PEGI: 18
Alusta:  Wii U, PlayStation 4, Xbox One, Windows
Jakelumuoto:  Steam, PlayStation Network
Lisää peliartikkeleitaVideopelien teemasivulla
Infobox OK     : 
ZombiU (joka tunnetaan pelkästään nimellä Zombi muilla alustoilla kuin Wii U) on Ubisoft Montpellier’n kehittämä ja Ubisoftin julkaisema selviytymiskauhupeli Wii U:lle, PlayStation 4, Xbox One ja Windows -alustoille.
Peli julkaistiin alun perin 18. marraskuuta 2012 Pohjois-Amerikassa, ja se uudelleenjulkaistiin vuonna 2015.
Pelaaminen

Zombi on selviytymiskauhupeli, jonka tapahtumapaikkana toimii raunioitunut Lontoo, jossa ihmiset ovat kuolemaisillaan virusperäisen zombie pandemian takia. Pelaajan hahmona toimii satunnainen Lontoon asukas, joka taistelee yksin selviytyäkseen Lontoon kaduilla, kunnes Preperiksi kutsuttu veteraanisotilas pelastaa hänet opastamalla pelaajan turvataloon. Prepper opettaa pelaajan selviytymään ja käskee häntä suojelemaan turvataloa pandemialta. Samalla Preper antaa pelaajalle armeijan kehittämän huipputeknologisen varustuksen johon kuuluu tutka, sekä scanneri.
Pelaaminen > Tutkan ja scannerin käyttö

- Tutkan avulla pystyy paikantamaan lähistöllä liikkuvia zombeja. Tutka tosin sekoittaa lähistöllä olevat eläimet, kuten rotat ja linnut myös zombeiksi, joten tutkaan ei voi aina luottaa. Tutkan toinen heikkous on se, ettei sillä pysty paikantamaan paikallaan olevia, nukkuvia zombeja.
- Scannerilla pelaaja pystyy merkitsemään hudiin lähistöllä olevat zombit, sekä selviytymistä edesauttavat aseet ja tavarat.
- Jotkut pelin ansat, sekä tietynlaiset zombit pystyvät lamauttamaan tutkan, sekä scannerin toiminnan.
Pelaaminen > Ympäristö

Keskeisenä osana ympäristöä ovat Lontoon metroasemat, joita pitkin pelaaja matkustaa eripuolille Lontoon kaupunkia suorittaessaan tehtäviä, sekä kerätessään selviytymisen kannalta tärkeitä tavaroita.
Pelaaja voi myös pikamatkustaa viemäreitä pitkin.
Pelistä on mahdollista löytää kuudenlaista erilaista erikoiszombilajia, sekä kuudenlaista tavanomasta zombilajia.
Pelissä on yhteensä 22 eri asetta. 3 näistä ovat lyömäaseita, 14 näistä ovat tuliaseita, 3 näistä ovat räjähteitä. Pelistä löytyy myös jalkajousi, sekä antivirus piikki, jolla voi pistää zombeja.
Mikäli pelaaja aikoo löytää pelin kaikki aseet, hänen tulee tutkia ympäristöään tarkkaavaisesti. Ympäristöstä löytyy myös muun muassa ensiapupakkauksia, sekä ruokaa joilla pelaajan voi parantaa. Tosin nämä ovat harvinaisia, ja niiden löytäminen saattaa olla haastavaa.
Pelaaminen > Pelissä kuoleminen ja permadeath ominaisuus

Pelissä on permadeath ominaisuus. Kun pelaaja kuolee helpolla, taikka normaalilla vaikeusasteella, hänen hahmonsa kuolee lopullisesti, jolloin pelaajan kontrolli siirtyy toiseen Preperin opastamaan selviytyjään. Pelaajalla on mahdollisuus hakea edellisen hahmon tavarat takaisin, mutta ne tavarat on myös mahdollista menettää lopullisesti. Pelaajan edellisestä hahmosta saattaa muuttua zombi, joka tuo lisähaastetta peliin, mikäli siinä kuolee.
Pelin vaikeimmalla vaikeusasteella permadeath on viety pidemmälle: Mikäli pelaaja kuolee tässä pelitilassa, hän menettää tallenuksensa lopullisesti ja joutuu aloittamaan pelin kokonaan alusta alkaen.
Pelaaminen > Moninpeli

Pelin Wii U versiossa on moninpeli pelitila, jossa toinen pelaaja ohjaa Zombie Masteria ja toinen selviytyjää. Ideana on, että Zombie Masteria ohjaava lähettää zombeja toisen pelaajan kimppuun ja virittää ansoja. Toisen pelaajan pitää selviytyä niistä.
Lisäksi pelin WiiU versiossa voi kirjoittaa toisille pelin pelaajille viestejä spraypurkeilla.
Hahmot

Prepper on mysteerinen henkilö, joka auttaa pelaajaa selviytymään. Prepper antaa pelaajalle tehtäväksi suojella turvataloa hinnalla millä hyvänsä. Prepper ei luota lääketieteeseen ja syyttää pandemiasta pieleenmennyttä viruskoetta laboratoriossa.
Dr. Peter Knight on Buckinghamin palatsissa piileskelevä selviytynyt ex.sotilas, sekä koulutettu lääkintämies, joka yrittää kehittää lääkettä pandemiaan.
Vikram on perheenisä, joka omisti aikoinaan bensa-aseman. Hän on linnoittautunut kotiinsa perheensä kanssa, ja tekee vaihtokauppoja muiden selviytyjien kanssa.
Sondra on Ravens of Dee järjestön johtaja, ja auttaa pelaajaa pelin aikana ampumalla zombeja kaukaa tarkkuuskiväärillä. Hän yrittää tehdä kaikkensa saadakseen selviytyjät evakoitumaan kaupungista.
John Dee oli 1607 -luvulla elänyt tähtitieteilijä, joka ennusti pandemian etukäteen. Hän tiesi salaisuuksia sairauteen liittyen, mutta useat hänen tuolloiset kirjoituksensa ovat hävinneet.
Aiheesta muualla

Virallinen kotisivu (Arkistoitu – Internet Archive)
Ulkokrunnin loisto

| --- | --- |
Sijainti:  Ulkokrunnin saaren koilliskärjessä Pookinokassa Perämerellä, Ii Suomi
| --- | --- |
Korkeus:  30 m 
Osa kohdetta:  Ulkokrunnin majakka- ja luotsiyhdyskunta (d) 
| --- | --- |
Valmistunut:  1936 
Sammutettu:  1982 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Ulkokrunnin loisto eli niin sanottu Rautapooki on Krunnien saaristoon kuuluvalla Ulkokrunnin saarella sijaitseva vuonna 1936 rakennettu noin 30 metrin korkuinen ristikkorakenteinen loistotorni. Loisto ei ole enää turvalaitekäytössä: sen asetyleenikaasulla toimiva lyhtylaitteisto on sammutettu vuonna 1982 ja purettu.
Valmistuttuaan loisto toimi Ulko- ja Maakrunnin saarten välistä johtavan Oulun–Kemin 10 metrin väylän linjaloistona. Loiston sammuttamisen jälkeen laivaväylän valo-ohjauslaitteet korvattiin erilliseen mastoon sijoitetuilla valolaitteilla. 1980-luvun lopussa tai 1990-luvun alussa valolaitteet asennettiin Ulkokrunnin tunnusmajakkaan.
Aiheesta muualla

Geocahing.com: Cache details: Pookinokka
Ii
| --- | --- |
Kylät:  Alaranta · Iin Asemankylä · Kuivaniemen Asemakylä· Halttula · Iin Hamina · Illinsaari · Jakkukylä · Jokikylä · Koni · Kuivaniemi · Laitakari · Luola-aapa · Meriläisenperä · Myllykangas · Nyby · Oijärvi · Ojakylä · Olhava · Paasonperä · Pohjois-Ii · Sorosenperä · Vuornos · Väli-Olhava · Yli-Olhava · Yliranta
Liikenne:  Iijoen rautatie- ja maantiesilta · Iin rautatieasema· Kuivaniemen rautatieasema · Lähessuon laituri · Myllykankaan rautatieasema · Olhavan rautatieasema · V. Alamäki · Veljekset Salmela · Yhdystie 8520  · Yhdystie 8523
Vesistöt:  Iijoki · Kivijoki · Kuivajoki · Muhojoki · Olhavanjoki · Oijärvi
Rakennukset ja rakennelmat:  Iin kirjasto · Iin kirkko · Iin lukio · Iin pappila · Kestilän saha · Kuivaniemen kirkko · Nybyn lasitehdas · Pahkakosken voimalaitos · Raasakan voimalaitos · Ulkokrunnin loisto · Ulkokrunnin tunnusmajakka
Muuta Iihin liittyvää:  Hiastinlahti · IIK!!-kauhuelokuvafestivaali · Iin Energia · Iin vaakuna · Kruununsaari ja hautausmaa · Taidekeskus KulttuuriKauppila · Litokaira · Nimettömänmatala · Olhavan taistelu · Suurhiekka · Vatunki
L. J. Tikkanen

Lauri Juho (L. J.) Tikkanen (15. joulukuuta 1847, Iisalmi – 15. lokakuuta 1932, Iisalmi) oli suomalainen kansakoulunopettaja ja kirjailija.
Teokset

Kotikuusi ja kuiskeet, runoja.   Tekijä, Kuopio 1902
Sokrateksen kynttilä, runoja.   Tekijä, Kuopio 1902
Sisarukset, kertomus.   Tekijä, Kuopio 1903
Laulu tahi surumuisto, Titanicin onnettomuudesta Atlantin valtamerellä huhtikuun 14-15 päivän välisenä yönä 1912.   Styf, Iisalmi 1917
Uusi laulu maailman sodasta.   Styf, Iisalmi 1917
Kaunis laulu Suomen ja Venäjän sovusta.   Styf, Iisalmi 1921
4:jä kaunista laulua nuorisolle.   Tekijä, Kuopio 1927
LIF

LIF voi tarkoittaa:
Lemlands IF (Lemlands Idrottsförening), ahvenanmaalainen urheiluseura
Liberaalifoorumi (Liberales Forum), itävaltalainen puolue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”LIF”, voi hakea sivunnimihaulla, laajalla sivunnimihaulla tai tekstihaulla.
Luomuhappo

| Jere Häkkinen |
| --- | --- |

Henkilötiedot
Syntynyt: 1982
Ammatti:  muusikko, musiikkituottaja
Muusikko
Taiteilijanimi:  Luomuhappo Puukko-Jere Jere-Setä
Tyylilajit:  trance psytrance suomisaundi breakbeat elektro hip hop
Soittimet:  Roland MC-505 Impulse Tracker
Levy-yhtiöt:  Freakdance Records
  [ Muokkaa Wikidatassa ] [ ohje ]  
Luomuhappo eli Jere Häkkinen (s. 1982, käyttää myös tuottajanimeä Puukko-Jere) on suomisaundi-tyylistä musiikkia tuottava psytrance/breakbeat/elektro-artisti. Häkkinen on myös yksi alkuperäisistä Freakdance Recordsin perustajajäsenistä.
Ura

Häkkinen aloitti musiikin tekemisen 1990-luvun puolivälissä tracker-ohjelmilla ja Roland MC-505 -musiikkikoneella. Häkkinen julkaisi ensimmäisen kotikutoisen CD-R-muotoisen demonsa, Juotsen kutsu, vuonna 2001 nimellä Espoon happo ja luomu. Se oli pääosin tehty MC-505:llä ja sisälsi kappaleita, jotka koostuivat psytrancesta, breakbeatista ja aina elektrosta downtempoon. Tuotosta levitettiin myös Internetin välityksellä.
Häkkinen vaihtoi artistinimensä Luomuhapoksi ja vuonna 2002 julkaisi toisen promotionaalisenselvennä CD-R-levyn, trackerillä tehdyn Eurogorilla 2002 Transmutation Kit. Levyllä oli myös mukana remiksejä Huopatossu Monosen ja Omituisten Otusten Kerhon (O.O.K.) kappaleista. Luomuhapon Eurogorilla 2002 Transmutation Kit oli myös ensimmäisen Freakdance Records -levymerkillä julkaistu äänite.
Freakdance Records julkaisi 2004 Luomuhapon seuraavan albumin Pog-O-Matic Pogómen 3000000. Äänitettä painettiin 700 kpl. Joulukuussa 2005 Luomuhappo julkaisi Borealophitecus (suom. "pohjoisen apina") -nimisen albumin kasetilla, josta tehtiin sata yksitellen numeroitua kopiota.
Keväällä 2007 hongkongilainen Faerie Dragon -levymerkki julkaisi maailmanlaajuisesti lisensoidun digipak-uusintapainoksen Luomuhapon Pog-o-Matic Pogómen 3000000 -albumista.
2007 Häkkinen siirtyi tuottamaan taustoja Hulabaloo-nimiselle kotimaiselle rap-duolle käyttäen taiteilijanimeä Puukko-Jere. 3rd Rail Music julkaisi yhtyeen Sirkusteltta-nimisen debyyttialbumin toukokuussa 2008.
Freakdance Records julkaisi helmikuussa 2012 Luomuhappo-albumin. Pallit ja Sielu-albumi tuli jakeluun CD- ja digitaaliformaatissa. Kotimainen hiphop-artisti Pyhimys on albumilla vierailevana artistina kappaleessa "Sputnik", lisäksi levyllä on Luomuhapon remix-versio Trio Tetris-yhtyeen kappaleesta "Kappahalli".
Diskografia > Soolo

Espoon Happo ja Luomu: Juotsen kutsu (2001,  CD-R)
Eurogorilla 2002 Transmutation Kit (2002,  Freakdance Records, CD-R)
Pog-o-Matic Pogómen 3000000 (2004,  Freakdance; uudelleenjulkaistu 2005, Faerie Dragon)
Borealophitecus (2005,  Freakdance, C-kasetti)
Pallit ja sielu (2012,  Freakdance)